Survisarja - Ep26

Survisarja - Ep26 on Survisarjan kahdeskymmeneskuudes jakso, jonka julkaisemispäivä on 13.2.2017. Pituutta videolla on 26 minuuttia 24 sekuntia.

Jaksossa Wildeem ja Elisabeth Korpinotko etsivät velho Solgaaronia Kolovuoren kylästä.

## Tapahtumat

Jakso alkaa Wildeemin ollessa iloinen siitä, miten monet katsojat ovat odottaneet uutta Survisarjan jaksoa innoissaan.

Ramo Oinkara on vieläkin kaapissa, eikä noita Elisabeth Korpinotkoa näy. Hetken päästä Elisabeth saapuu taloon päässään rautakypärä, jota Wildeem ihmettelee.

Wildeem ja Elisabeth menevät kaapissa olevan Ramon puheille, ja kuulustelevat Ramoa, joka kesken kaiken muuttuu siaksi yrittäen välttää rangaistuksen.

Viime jakson aikana Wildeem kyseli katsojilta neuvoja ja ehdotuksia, mitä Ramolle täytyisi tehdä. Monet katsojista ehdottivat Ramon tappamista, ja Elisabethkin innostuu ajatuksesta. Wildeem kuitenkin estelee, sillä hän "ei ole semmonen ihminen, että me alettas tappamaan tässä ketään kuitenkaan".

Joku katsojista oli ehdottanut myös Ramon laittamista vankilaan. Elisabeth haluaa kuitenkin kuulustella Ramolta, tietääkö hän mitään pormestari Tanesta tai velho Solgaaronista. Ramo kertoo Solgaaronin olevan kasvohoidossa. Elisabeth karkaa "velhometsälle" ja jättää Wildeemin kahdestaan Ramon kanssa.

Ramo lupaa näyttää Wildeemille, missä Kolovuoren kylän tyrmä on, jos saa palkinnon siitä, että hän kertoi Solgaaronin olinpaikan. Wildeem ei aluksi ymmärrä, mutta viimein heittää Ramolle yhden multapalikan. Ramo innostuu, sillä Ramosta se "on hienoin mutakokkare, jonka olen koskaan saanut". Hän lähtee juosten viemään Wildeemiä tyrmään, jonne Wildeem sulkee Ramon.

Tyrmään suljettu surullinen Ramo kertoo Solgaaronin etsivän vihjettä ja mainitsee jonkun "pelottavan naisen", jonka mukaan Solgaaronin aikeet eivät kuulu Ramolle.

Wildeemin kysellessä Solgaaronista Ramo kertoo, että velho oli sanonut vihaisena menevänsä kasvohoitoon. Wildeem huokaisee, että Ramolle "menee vissiin niiku ihan mikä tahansa läpi". Wildeem huijaa, että Ramon takana on joutsen todistaakseen teoriansa. Kun Ramo menee lankaan, Wildeem lähtee etsimään Solgaaronia ja Elisabethia.

Kulkiessaan kylällä Wildeem kertoo hankkineensa oikeassa elämässään koiranpennun, jolle oli kysellyt nimeä Instagramissa. Monet Wildeemin seuraajista olivat ehdottaneet nimeksi Ramoa. Wildeem piti nimeä hyvänä, mutta kuitenkin toteaa, että Survisarjan Ramon "pienehkö älykkyysosamäärä saa minut epäilemään toisin."

Wildeem tutkii kylää ja päätyy kaupungintaloon, josta hän löytää suljetun velhotornin. Wildeem kuulee Elisabethin äänen ja huomaa menneensä Kylävuori Spaan ohitse. Solgaaron ei ollutkaan kasvohoidossa, ja Elisabeth on vihainen siitä.

Wildeem huomaa Kolovuoren kylän sairaalan ja lähtee juoksemaan sitä kohti, mutta kesken kaiken Elisabeth huomaa Irmaa esittävän patsaan, jota ei ole aiemmin ollut sillä paikalla. Patsaan juurella on kyltti, jossa lukee *"Rakas Irma T. Jorma <3"*.

Wildeem ihmettelee Jorman tilannetta. Elisabethin pyynnöstä Wildeem kertoo kaiken siitä, miten Jorma löytyi viemäristä vihreänä ja örisevänä oliona tyrmään vangittuna ja siitä, miten hän muutti Tanen samanlaiseksi.

Wildeem ehdottaa, että hän kertoo kaiken samalla, kun he jatkavat etsintöjä. Hän päätyy kulkemaan tietä väärään suuntaan paikkaan, josta Elisabethin talolle aiemmin johtanut polku alkoi.

Wildeem puhuu samalla tutkien kylän sairaalaa. Sattumalta he päätyvät Birgittas Butikiin, jossa Elisabeth toteaa Birgitan olevan "noh, erikoinen tapaus". Birgittas butikissa kaikki on ruotsiksi ja Elisabeth kertoo, etteivät hän ja Birgitta tule kovin hyvin toimeen.

Wildeem ehdottaa Elisabethille, että noita voisi lainata Birgitalta vaatteita. Elisabeth pukeutuu Birgitan kaupan vaatteisiin. Wildeem huomauttaa, kuinka Elisabeth muistuttaa ylösalaisin olevaa porkkanaa.

Kylän teillä heidän kimppuunsa hyökkää creeper, jonka he saavat päihitettyä. Kun he jatkavat matkaansa, he löytävät tulen tuhoamaa kylää. Elisabeth on surun murtama ja Wildeem yrittää lohduttaa häntä. Elisabethin suurin huoli ja murhe tuntuu olevan se, että "tästä huolimatta Birgitan putiikki on yhä pystyssä".

Wildeem kävelee Kolovuoren kirjaston portaiden alkuun ja miettii, voisiko Solgaaron olla siellä. Elisabethin mukaan velho ei kuitenkaan ole lukutoukka.

Wildeem ja Elisabeth jatkavat matkaansa tuhoutuneelle alueelle. Yrittäessään sammuttaa tulipaloja Wildeem syttyy tuleen monta kertaa. Elisabeth vain päivittelee, miten uusavuttomia nuoret nykyään ovat.

Wildeem näkee vastakkaisella vuorensienämällä valkoisen kukan ja miettii, voisiko se olla jotenkin merkittävä asia. Elisabeth vain toteaa sen olevan päivänkakkara.

Wildeem yrittää hypätä laavan ylitse, mutta onnistuu syttymään jälleen tuleen. He päätyvät tunneliin, jonka alapäädystä he päätyvät kalterien taakse. Kalterien takana he näkevät jonkun tilan, josta kuuluu ääniä. Wildeem epäilee velho Solgaaronin olevan äänien takana.

Wildeem lopettelee videon, sillä hän on vasta selvinnyt laavasta. Hän toteaa, että jakso oli "aika tulinen tapahtuma".

## Nippelitieto

* Jaksossa Elisabeth kertoo Irman olleen Miss Kolovuori 1963 ja Jorman olleen Kolovuoren kylän puutarhuri.
* Birgittas Butik esiintyy jaksossa ensimmäisen kerran.
* Elisabeth on lainannut Birgitalta vaatteita jo vuosikausia siksi, ettei pidä Birgitasta.
* Wildeem tajuaa, että "tää tuli on aika vaarallista" syttyessään tuleen muutaman kerran.